ກຳລັງ ສະຫະລັດ ສັງຫານ ລັດຖະມົນຕີການເງິນ ຂອງກຸ່ມ ລັດອິສລາມ
ລັດຖະມົນຕີກະຊວງປ້ອງກັນປະເທດ ສຫລ ປະກາດ ກ່ຽວກັບການສັງຫານ ທ້າວ Abd ar-Rahman Mustafa al-Qaduli ຜູ້ນຳໝາຍເລກສອງ ຂອງກຸ່ມລັດອິສລາມ.
ລັດຖະມົນຕີກະຊວງການເງິນຂອງກຸ່ມລັດອິສລາມຫຼື ISIL ພ້ອມ ທັງເປັນຜູ້ຮັບຜິດຊອບ ກ່ຽວກັບກິດຈະການພາຍນອກຂອງກຸ່ມກໍ່ ການຮ້າຍດັ່ງກ່າວ ອີງຕາມຄຳຖະແຫລງຂອງທ່ານ Ash Carter ລັດຖະມົນຕີປ້ອງກັນປະເທດສະຫະລັດ ໃນວັນສຸກວານນີ້ ທ່ານ Carter ກ່າວວ່າ ພວກເຮົາໄດ້ກຳຈັດ ຄະນະລັດຖະບານ ຂອງກຸ່ມ ISIL ຢ່າງເປັນລະບົບ ທ່ານ Carter ບໍ່ໄດ້ແຈ້ງໃຫ້ຊາບວ່າ ທ້າວ Qaduli ຊຶ່ງຮູ້ກັນໃນ ອີກຊື່ນຶ່ງວ່າ Hajji Iman ໄດ້ຖືກຂ້າຕາຍ ຢູ່ໃນອີຣັກຫຼືຊີເຣຍຫຼື ວ່າຜູ້ນຳຂອງກຸ່ມລັດອິສລາມຄົນນີ້ ໄດ້ຖືກຂ້າຕາຍໃນການບຸກ ໂຈມຕີຫຼືການໂຈມຕີທາງອາກາດກັນແທ້ ອີງຕາມເຈົ້າໜ້າທີ່ກະຊວງປ້ອງກັນປະເທດຂອງສະຫະລັດແລ້ວທ້າວ Qaduli ເປັນຜູ້ວາງ ແຜນຄົນສຳຄັນ ໃນການໂຈມຕີກໍ່ການຮ້າຍຢູ່ໃນບັນດາປະເທດຕາເວັນຕົກ ເຈົ້າໜ້າທີ່ເວົ້າວ່າ ທາງກອງທັບສະຫະລັດ ເຊື່ອວ່າ ທ້າວ Qaduli ເປັນຜູ້ໃຫ້ການສະໜັບ ສະໜຸນດ້ານການເງິນແກ່ພວກນັກລົບຕ່າງປະເທດທີ່ພວມພະຍາຍາມແລະທຳການໂຈມ ຕີຄ້າຍຄືກັບການໂຈມຕີທີ່ນະຄອນ Brussels ໃນອາທິດນີ້ ທ້າວ Qaduli ຖືກປ່ອຍຈາກຄຸກອີຣັກໃນຕົ້ນປີ 2012 ແລະໄດ້ມີການຕັ້ງລາງວັນ 7 ລ້ານ ໂດລາເປັນຄ່າຫົວໃນການຈັບໂຕຜູ້ກ່ຽວ ນອກນັ້ນແລ້ວ ທ່ານ Carter ຍັງໄດ້ປະກາດວ່າ ທ້າວ Abu Sara ຜູ້ນຳຂອງກຸ່ມລັດອິສ ລາມ ຮັບຜິດຊອບກ່ຽວກັບການຈ້າງພວກນັກລົບ ໃນອີຣັກ ກໍເປັນເປົ້າໝາຍຂອງກຳລັງ ສະຫະລັດໃນອາທິດແລ້ວນີ້ ເຈົ້າໜ້າທີ່ກະຊວງປ້ອງກັນປະເທດສະຫະລັດ ແຈ້ງໃຫ້ວີໂອເອຊາບວ່າ ທ້າວ Sara ໄດ້ ຖືກສັງຫານ ໃນການໂຈມຕີໂດຍເຮືອບິນບໍ່ມີຄົນຂັບ ຢູ່ໃນອີຣັກ ທ້າວ Omar al-Shishani ຊຶ່ງຮູ້ກັນໃນອີກຊື່ນຶ່ງວ່າ Omar The Chechen ກໍໄດ້ຖືກຂ້າ ຕາຍໃນການໂຈມຕີທາງອາກາດຂອງສະຫະລັດໃນເດືອນມີນານີ້ ແລະທ້າວ Abu Malik ຜູ້ຊ່ຽວຊານດ້ານອາວຸດເຄມີ ຂອງກຸ່ມລັດອິສລາມ ກໍໄດ້ຖືກສັງຫານ ໃນການໂຈມຕີ ເມື່ອ ທ້າຍເດືອນມັງກອນຜ່ານມາ ທ່ານ Carter ກ່າວວ່າ ການກຳຈັດພວກຜູ້ນຳເຫຼົ່ານີ້ແມ່ນມີຄວາມຈຳເປັນ ແຕ່ກໍຍັງບໍ່ທັນ ເປັນທີ່ພຽງພໍເທື່ອ